gl en gl fr gl gl gl es pt en gl war gl es gl es gl gl gl gl it gl gl es gl gl gl gl gl gl it en gl gl en gl gl gl gl gl gl gl gl gl gl gl gl gl gl gl gl gl it gl gl gl gl gl en gl en en pl en en en en gl en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en es gl gl gl gl
A Xunta agarda o apoio do Goberno para que Galicia forme parte do Perte Aeroespacial - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta agarda o apoio do Goberno para que Galicia forme parte do Perte Aeroespacial
A Xunta agarda o apoio do Goberno para que Galicia forme parte do Perte Aeroespacial
Set 23, 2022 | Prensa destacada | 0 comments
O vicepresidente primeiro e conselleiro de Economía, Industria e Innovación, Francisco Conde, acompañou esta mañá ao comisionado para o Perte Aeroespacial, Miguel Belló, na súa visita ao Centro de Investigación Aeroportada de Rozas (CIAR)
No encontro tamén participaron as empresas que optan a ser novos socios estratéxicos da Xunta no Polo Aeroespacial de Galicia, así como con pemes e outros axentes do ecosistema galego
Galicia leva anos facendo unha decidida aposta por xerar coñecemento e pegada industrial arredor deste sector de alto valor engadido
Castro de Rei (Lugo), 23 de setembro de 2022.O vicepresidente primeiro e conselleiro de Economía, Industria e Innovación, Francisco Conde, solicitou o apoio do comisionado para o Perte Aeroespacial, Miguel Belló, para que o Polo Aeroespacial de Galicia acade financiamento do Plan de Recuperación, Transformación e Resiliencia (PRTR) para desenvolver novos programas de I+D; e transmitiulle que a Comunidade  está posicionada para executar con impacto e eficacia estes fondos europeos.
No marco dunha visita institucional a Galicia, Belló estivo hoxe no Centro de Investigación Aeroportada de Rozas (CIAR), en Castro de Rei na que coñeceu as capacidades e equipamentos desta infraestrutura de referencia para o ensaio con vehículos non tripulados, así como as instalacións de Indra e Babcock no Parque Tecnolóxico e Industrial de Rozas. O comisionado reuniuse ademais con representantes das sete empresas que optan a ser novos socios estratéxicos da Xunta no Polo Aeroespacial de Galicia ata 2026, así como con pemes, centros tecnolóxicos e de coñecemento do ecosistema aeroespacial galego.
Conde subliñou que a Xunta leva anos facendo unha decidida aposta por xerar coñecemento e pegada industrial arredor dun sector de alto valor engadido como é o aeroespacial e, en concreto, no eido dos vehículos aéreos non tripulados. Por este motivo, tanto por experiencia como por proxecto, Galicia está chamada a formar parte do Perte Aeroespacial.
Durante o encontro o comisionado coñeceu o liderado de Galicia no segmento dos sistemas non tripulados e as capacidades para o desenvolvemento de tecnoloxía punteira neste eido a través do relato de Aertec-Tecnobit, Airbus, Babcock, Boeing, Indra, Sistem e Telespazio, que explicaron o alcance dos seus programas de I+D. Ademais, tivo a oportunidade de escoitar a pemes e empresas como Aeromedia, Centum, Gaerum, Televés, Cartogalicia, Sixtema, 3edata ou Seadrone e ao Instituto Tecnolóxico de Galicia (ITG), que lle transmitiron o importante impacto que tivo para eles a participación nos proxectos do Polo Aeroespacial de Galicia. Tamén foi informado das actuacións do novo período estratéxico do Polo Aeroespacial de Galicia, no que a Xunta xa ten en execución proxectos por importe de 84 millóns de euros e no que aspira a mobilizar 540 millóns de euros de investimento público-privado se se obteñen fondos europeos.
Tal e como explicou Conde, nos vindeiros días darase a coñecer a adxudicación da licitación de Compra Pública Precomercial coa que a Xunta seleccionará os novos socios estratéxicos e tecnolóxicos do Polo Aeroespacial de Galicia ata 2026.
Froito do procedemento de diálogo no mes de xullo de 2022 aprobouse un listado de programas de I+D de interese preferente, presentados por sete empresas que optan a colaborar no Polo: Airbus, Babcock, Boeing, Indra, Aertec-Tecnobit, Telespazio e Sistemas y Montajes Industriales.
Programa de I+D de Biodiversidade
No marco desta licitación, Galicia desenvolverá un programa de I+D de monitorización e observación da biodiversidade, no que realizará un investimento público de 21M€, procedentes de fondos propios da Xunta e do Plan Complementario de Biodiversidade do Ministerio de Ciencia e Innovación.
Galicia é, xunto con Canarias, a comunidade autónoma que recibiu máis financiamento ao obter 23 dos 65,2 M€ do total (35 %). A Comunidade recibirá 12,34M€ e achegará 10,6M€ de fondos propios. Andalucía, Asturias, Estremadura e Baleares son as outras catro participantes.
Outro dos proxectos do Polo Aeroespacial de Galicia no que a Xunta conta co apoio do Ministerio de Ciencia e Innovación, a través do Centro para o Desenvolvemento Tecnolóxico e Industrial (CDTI), é o proxecto de simulación avanzada para a xestión de tráfico aéreo U-Space que están a desenvolver Indra e Boeing e que virá a reforzar as capacidades do Centro de Investigación Aeroportada de Rozas (CIAR). O CDTI adxudicou por 12,75M€ esta infraestrutura avanzada e pioneira que contribuirá a consolidar Galicia na vangarda.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok